Kjalnesinga saga -- Jökuls þáttur Búasonar | Handrit | Handrit.is
Kjalnesinga saga — Jökuls þáttur Búasonar; Ísland, 1650-1700
(1v-16r)
Kjalnesinga saga — Jökuls þáttur Búasonar
„Sagan af Búa Esjufóstra.“
„Helgi bjóla son Ketils Flatnefs nam Kjalarnes á millum Botnsár og Leirvogsár …“
„Og ljúkum vér hér sögu Kjalnesinga.“
Sagan er komin úr handriti sem hlutað var í sundur. Fyrsta blað sögunnar er viðbót í stað blaðs sem við skiptinguna hefur fylgt niðurlagi sögunnar á undan (sjá:Uppruni, Spássíugreinar og aðrar viðbætur).
Tíu kaflar.
Sagan inniheldur Jökuls þátt Búasonar; á spássíu á blaði 12v er ritað: „Hér byrjar af Jökli að segja“.
i + 16 + i blöð (303 mm x 193 mm). Blöð 1rog 16v eru auð.
Sjá má upprunalega blaðmerkingu þar sem í hægra horni blaðs 2r stendur með dökku bleki „332“ . Sömuleiðis er blað 16r merkt samkvæmt upprunalegri blaðmerkingu „(346)“ en það er gert síðar. Fyrir utan þessi tvö blöð verður þessarar fyrri merkingar ekki vart.
Síðari tíma blaðmerking er með rauðu bleki á rektósíðum blaða: 1-16.
Kver I: saurblað-1v, 1 tvinn.
Kver II: blöð 2r-7v, 3 tvinn.
Kver III: blöð 8r-15v, 4 tvinn.
Kver IV: blöð 16r-saurblað, 1 tvinn.
Sums staðar eru blettir á blöðum (sbr. t.d. blöð 5-6).
Texti blaðs 1v sést í gegn (sjá blað 1r).
Leturflötur er ca 270 mm x 163 mm.
Leturflötur markast af pennadregnum línum við innri og ytri spássíur.
Griporð eru á blöðum 2r-15v. Þau eru afmörkuð með pennastrikum.
Kaflaskipting (1-10 (kafli 1 er ónúmeraður)) er með misjöfnum hætti; kaflanúmer koma ýmist fyrir inni í línu, sbr. t.d. á blöðum 2r og 4v; eða vel aðgreind, sbr. t.d. á blöðum 14r og 14v.
Handritið er að mestu skrifað með einni fljótaskriftarhendi. Skrifari er óþekktur.
Blöð 1v og 16r eru skrifuð eftir að handritinu var skipt upp. Fljótaskrift. Skrifari er óþekktur.
Um það bil tólf línur á blaði 12v eru skrifaðar af óþekktum skrifara.
Rétt fyrir ofan miðju á blaði 12r þéttist skriftin og því skriftarlagi er haldið að uppskrift óþekkta skrifarans á blaði 12v; sama skriftarlagi er haldið eftir að uppskrift hans lýkur og rétt fyrir neðan mitt blað tekur við skriftarlag meginhlutans. Skriftin er þó mjög blönduð og á meginhluta blaða 13v-15r koma fyrir fljótaskriftar-s í bland við aðrar gerðir; f nær niður fyrir línu og háleggir stafa eru ýmist með belg eða án svo dæmi séu tekin; e-in eru sömuleiðis af blandaðri gerð.
Blöð 1 og 16 eru innskotsblöð með hendi skrifara Árna Magnússonar. Þau eru hvort um sig hluti tvíblöðungs og skrifað er á blað 1v og á blað 16r. Blöð 1r og 16v eru auð. Farið er með hinn hluta tvíblöðunganna sem fremra og aftara saurblað.
Safnmark og upplýsingar um eldri skráningu er skrifað með hendi Kålunds á fremra band verso.
Pappaband frá árunum 1772-1780 (308 mm x 202 mm x 6 mm).
Framan á kápu eru titill og safnmark skráð. Blár safnmarksmiði á kili .
Seðill (101 mm x 106 mm) með hendi Árna Magnússonar, er á milli saurblaðs og blaðs 1r: Úr bók Jóns Þorlákssonar. Er afleitlega röng. [Aftan á er strikað yfir sögubrot með ritarahendi:] rkars ens digra faudde hun þau vera ákaf upptekenn bein þórmodur Snorra G. hun sagde Gudny þau lyt oc suo suort sem snyd þau beyn grafinn þar ur kyrckiann. Nu lydaknesingia Eyrbyggia
Handritið er skrifað á Íslandi og tímasett til síðari hluta 17. aldar í Katalog I, bls. 130. Það var áður hluti af stærri bók (sbr. seðil). Í þeirri bók voru einnig AM 163 e fol., AM 163 m fol., AM 164 b fol. og AM 181 i fol.
Kålund gekk frá handritinu til skráningar 21. desember 1885 í Katalog I; bls. 130-131 (nr. 216), DKÞ grunnskráði 29. október 2001, VH skráði handritið samkvæmt TEIP5 reglum 2. og 5. janúar 2009; lagfærði í nóvember 2010.
Bundið Matthiasi Larsen Bloch á árunum 1772-1780.